ഹെയ്തിയില് ഭൂചലനം മുന്നൂറിലധികം പേര് മരിച്ചു പോര്ട്ടോ പ്രിന്സ്: ഹെയ്തി തലസ്ഥാനത്തിന് സമീപമുണ്ടായ ഭൂകമ്ബത്തില് മരിച്ചവരുടെ എണ്ണം 304 ആയി.1800ല് അധികം പേര്ക്ക് പരിക്കേറ്റു. പതിനായിരക്കണക്കിന് കെട്ടിടങ്ങള് തകര്ന്നു. അമേരിക്ക അടിയന്തര വൈദ്യ സഹായം പ്രഖ്യാപിച്ചിട്ടുണ്ട്. ശനിയാഴ്ച വൈകിട്ട് 5.30ന് അനുഭവപ്പെട്ട ഭൂചലനം റിക്ടര് സ്കെയിലില് 7.2 രേഖപ്പെടുത്തി. എട്ട് കിലോമീറ്റര് ചുറ്റളവില് ഏഴ് തുടര്ചലനങ്ങളുണ്ടായി. പ്രധാനമന്ത്രി ഏരിയല് ഹെന്റി രാജ്യത്ത് ഒരു മാസം അടിയന്താരാവസ്ഥ പ്രഖ്യാപിച്ചു.ശക്തമായ ഭുചലനത്തിന്റെ ആഘാതം അയല്രാജ്യങ്ങളിലും അനുഭവപ്പെട്ടു. രാജ്യത്തിന്റെ തെക്കുപടിഞ്ഞാറന് ഉപദ്വീപിലെ സ്കൂളുകള്ക്കും വീടുകള്ക്കും കേടുപാടുകളുണ്ടായി. ഹെയ്തി തീരത്ത് സുനാമിയോ മൂന്നുമീറ്റര് ഉയരത്തില് തിരമാലകളോ ഉണ്ടാകാന് സാധ്യതയുണ്ടെന്നും ജനങ്ങള് ജാഗ്രതപാലിക്കണമെന്നും മുന്നറിയിപ്പ് നല്കി.